Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Francisco Pérez Arregui jaunak egindako galderaren erantzuna, Foru Diputazioak emana, hutsik dauden beheko solairuko lokaletako etxebizitzetan egindako aldaketei eta higiezin horiek alokairuko araubidean adjidikatzeari buruzkoa. Galdera 2019ko azaroaren 25eko 41. Nafarroako Parlamentuko Aldizkari Ofizialean argitaratu zen.

Iruñean, 2019ko abenduaren 19an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Francisco Pérez Arregui jaunak 10-19/PES-00161 zenbakiko galdera egin du, idatziz erantzutekoa. Honen bidez, Lurraldearen Antolamenduko, Etxebizitzako, Paisaiako eta Proiektu Estrategikoetako kontseilariak honako hau jakinarazten dizu:

Nasuvinsak etxebizitza-erabilerako 3 merkataritza-lokal egokitu ditu:

• Iruñeko Maiteminduen kaleko 14an etxebizitza bihurtutako merkataritza-lokala.

Lokala honako hauek dituen etxebizitza bat bihurtu da: egongela + sukaldea + 3 logela + 2 bainugela. Gaur egun, etxebizitza hori alokatuta dago.

• Joaquín Beunza kaleko 5ean etxebizitza bihurtutako merkataritza-lokala.

Lokala honako hauek dituen etxebizitza bat bihurtu da: egongela + sukaldea + 3 logela + 2 bainugela. Obra jada amaituta dago jada, eta 2020ko urtarrilaren 1etik aurrera lehen maizterra, mugimendu-urritasuna duen pertsona bat, eta haren semea jarriko dira bizitzen.

• Joaquín Beunza kaleko 7-9 zenbakietan dagoen merkataritza-lokala, etxebizitza bihurtu dena.

Lokala honako hauek dituen etxebizitza bat bihurtu da: egongela + sukaldea + 2 logela + 2 bainugela. Obra amaitzen ari da, baina etorkizuneko maizterraren beharretara egokitzen ari da, mugimendu-urritasuna baitu. Besteak beste, sabai bakoitzeko garabi bat jartzen ari dira, maizterraren mugikortasuna erraztuko duena.

Aurreikusten da maizterrak 2020ko lehen hiruhilekoan erabili ahal izanen duela etxebizitza.

Gaur egun, Nasuvinsa bere jabetzako beste lokal batzuk hautatzen ari da, etxebizitza bihurtzeko.

Hori guztia jakinarazten dizut Nafarroako Parlamentuko Erregelamenduaren 194. artikulua betez.

Iruñean, 2019ko abenduaren 19an

Lurraldearen Antolamenduko, Etxebizitzako, Paisaiako eta Proiektu Estrategikoetako kontseilaria: José María Aierdi Fernández de Barrena